**З А П И С Н И К**

**са редовне седнице Научног већа Института за физику одржане 04. 02.2014. године**

Научни саветници: др Александар Белић, др Александар Богојевић, др Мирјана Поповић-Божић, др Никола Бурић, др Слободан Врховац, др Радош Гајић, др Александар Голубовић, др Таско Грозданов, др Зорана Дохчевић-Митровић, др Драган Драмлић, др, Љубинко Игњатовић, др Бранислав Јеленковић, др Душан Јовановић, др Бранка Јокановић, др Соња Јовићевић, др Јозо Јурета, др Радмила Костић, др Јелена Крстић, др Братислав Маринковић, др Милица Миловановић, др Жељка Никитовић, др Дејан Пантелић, др Зоран Петровић, др Драган Поповић, др Слободан Првановић, др Бранислав Рађеновић, др Марија Радмиловић Рађеновић, др Небојша Ромчевић, др Бранислав Саздовић, др Ненад Симоновић, др Горан Станишић, др Драгутин Шевић, др Маја Шћепановић

Депоновали своје гласове „за“ избор др Златка Папића у звање виши научни саветник и реизбор др Зорице Јакшић у звање виши научни сарадник: др Александра Стринић и др Маја Ромчевић

Виши научни сарадници: др Антун Балаж, др Ненад Вукмировић, др Светлана Вучић, др Саша Дујко, др Магдалена Ђорђевић, др Миливоје Ивковић, др Драгана Јовић, др Зорица Јакшић, др Зорица Лазаревић, др Драган Лукић, др Радмила Панајотовић, др Душка Поповић, др Невена Пуач, др Зоран Распоповић, др Душанка Стојановић, др Владимир Стојановић, др Дарко Танасковић, др Дејан Тимотијевић, др Милица Томашевић, др Јелена Трајић, др Владимир Удовичић, др Милован Шуваков, др Ненад Шкоро

Научни сарадници: др Мира Aничић, др Владимир Дамљановић, др Лидија Живковић, др Ђорђе Јовановић, др Дејан Јоковић, др Александар Ковачевић, др Александар Крмпот, др Предраг Коларж, др Маја Кузманоски, др Ненад Лазаревић, др Јелена Маљковић, др Зоран Мијић, др Бранка Мурић, др Новица Пауновић, др Милица Петровић Дамјановић, др Михаило Рабасовић, др Игор Салом, др Ненад Сакан, др Владимир Срећковић, др Бранко Томчик, др Сања Тошић, др Бранка Хаџић, др Никола Шкоро.

Одсутни чланови:

Научни саветници: др Најдан Алексић, др Душан Арсеновић, др Милован Василић, др Бојана Грабеж, др Вељко Дмитрашиновић, др Слободанка Костић, др Гордана Маловић, др Исток Мендаш, др Милан Петровић, др Зоран Поповић, др Славица Рајшић, др Маја Ромчевић, др Љиљана Симић, др Александра Стринић, др Ђорђе Шијачки, др Владимир Шкарка.

Виши научни сарадници: др Мирјана Грујић-Бројчин, др Дарко Васиљевић, др Драгана Марић, др Драган Маркушев, др Александар Милосављевић, др Светлана Савић-Шевић, др Бранислав Цветковић

Научни сарадници: др Ана Банковић, др Радомир Бањанац, др Борислав Васић, др Јелна Димитријевић, др Горан Исић, др Владимир Јовановић, др Саша Лазовић, др Марина Лекић, др Димитрије Малетић, др Бојан Николић, др Игор Станковић, др Влада Челебоновић

Констатовано је да Научно веће броји 115 чланова.

За рад на седници једногласно је усвојен следећи

**Д Н Е В Н И Р Е Д**

1. Усвајање записника са редовне седницe Научног већа Института за физику од [24.12.2013.](http://indico.ipb.ac.rs/getFile.py/access?resId=4&materialId=0&confId=454) године  
  
2. Утврђивање предлога за избор у научно звање и доношење одлука о стицању истраживачких звања   
  
- [Др Златко Папић](http://indico.ipb.ac.rs/getFile.py/access?resId=1&materialId=0&confId=453) - избор у звање виши научни сарадник ([извештај комисије](http://indico.ipb.ac.rs/getFile.py/access?resId=0&materialId=0&confId=454))  
- [Др Зорица Јакшић](http://indico.ipb.ac.rs/getFile.py/access?resId=7&materialId=0&confId=453) - реизбор у звање виши научни сарадник  
  
3. Покретање поступака за изборе у звања ([оставка комисије за изборе у научна звања](http://indico.ipb.ac.rs/getFile.py/access?resId=12&materialId=0&confId=454))  
  
- [Др Игор Станковић](http://indico.ipb.ac.rs/getFile.py/access?resId=9&materialId=0&confId=454)- избор у звање виши научни сарадник  
- [Др Зорица Константиновић](http://indico.ipb.ac.rs/getFile.py/access?resId=11&materialId=0&confId=454) - избор у звање виши научни сарадник  
- [Др Дејан Тимотијевић](http://indico.ipb.ac.rs/getFile.py/access?resId=7&materialId=0&confId=454) - реизбор у звање виши научни сарадник  
- [Др Радомир Жикић](http://indico.ipb.ac.rs/getFile.py/access?resId=8&materialId=0&confId=454)- реизбор у звање виши научни сарадник  
- [Др Бранка Мурић](http://indico.ipb.ac.rs/getFile.py/access?resId=1&materialId=0&confId=454) - реизбор у звање научни сарадник  
- [Наташа Томић](http://indico.ipb.ac.rs/getFile.py/access?resId=10&materialId=0&confId=454) - избор у звање истраживач сарадник  
  
4. [Избор члана редакцијских одбора Задужбине Андрејевић](http://indico.ipb.ac.rs/getFile.py/access?resId=6&materialId=0&confId=453)   
  
- Др Зоран Распоповић  
  
5. Информација  директора ИФ о текућим питањима

6.   Р а з н о  
- [Сагласност Научног већа за учешће Института у организовању програма докторских студија Биофотонике на Београдском Универзитету](http://indico.ipb.ac.rs/getFile.py/access?resId=16&materialId=0&confId=454)  
- Предлог кандидата за `Danubius Young Scientist Award 2014`  
   [Др Мира Аничић-Урошевић](http://indico.ipb.ac.rs/getFile.py/access?resId=15&materialId=0&confId=454)

1. На текст записника са редовне седнице Научног већа одржане 24.12.2013. било је примедби у делу који је квалификовао однос НИС-а и ДФС-а. Са 7 гласова против и 12 уздржаних усвојен је предлог да се спорне реченице уклоне из записника. Нов текст записника усвојен је са 4 гласа против и 3 уздржана.
2. Констатовано је да постоји кворум за пуноважно утврђивање предлога за стицање звања виши научни сарадник, односно да од укупно 80, седници присуствујe 59 чланa Научног већа.

По усменом излагању *др Антуна Балажа*, након краће дискусије, са једним гласом против и 9 уздржаних гласова, утврђен је предлог за стицање звања виши научни сарадник за др Златка Папића.

По усменом излагању *др Бранислава Јеленковића,* након краће дискусије, са једним гласом против и једним уздржаним гласом, утврђен је предлог за реизбор у звање виши научни сарадник за др Зорицу Јакшић.

1. Председник Научног већа је обавестио веће о оставци чланова у Институтској комисији за изборе у звања. За свако покретање поступка за избор у звање, Научно веће је сасвим компетентно да га спроведе.

Једногласно је покренут поступак за избор **др Игора Станковића** у звање виши научни сарадник. За чланове комисије изабрани су:

др Ненад Вукмировић, виши научни сарадник, ИФ, 1. референт

др Дарко Танасковић, виши научни сарадник, ИФ

проф. др Јован Радуновић, редовни професор, Електротехнички факултет, Београд

Са једним уздржаним гласом покренут је поступак за избор **др Зорице Константиновић** у звање виши научни сарадник. За чланове комисије изабрани су:

др Радош Гајић, научни саветник, ИФ, 1. референт

др Маја Шћепановић, научни саветник, ИФ

проф. др Зоран Радовић, редовни професор, Физички факултет, Београд

Једногласно је покренут поступак за реизбор **др Дејана Тимотијевића** у звање виши научни сарадник. За чланове комисије изабрани су:

др Таско Грозданов, научни саветник, ИФ, 1. референт

др Драгана Јовић, виши научни сарадник, ИФ

проф. др Миливој Белић, редовни професор, Тексас А&М акултет, Доха, Катар

Једногласно је покренут поступак за реизбор **др Радомира Жикића** у звање виши научни сарадник. За чланове комисије изабрани су:

др Таско Грозданов, научни саветник, ИФ, 1. референт

др Жељко Шљиванчанин, научни саветник, Институт ВИНЧА

проф. др Милан Кнежевић, редовни професор, Физички факултет, Београд

Једногласно је покренут поступак за реизбор **др Бранке Мурић** у звање научни сарадник. За чланове комисије изабрани су:

др Дејан Пантелић, научни саветник, ИФ, 1. референт

др Бранислав Јеленковић, научни саветник, ИФ

проф. др Шћепан Миљанић, редовни професор, Факултет за физичку хемију, Београд

проф. др Мирослав Кузмановић, ванредни професор, Факултет за физичку хемију, Београд

Једногласно је покренут поступак за избор **Наташе Томић** у звање истраживач сарадник. За чланове комисије изабрани су:

др Зорана Дохчевић Митровић, научни саветник, ИФ, 1. референт

др Мирјана Грујић Бројчин, виши научни сарадник, ИФ

др Никола Цвјетићанин, ванредни професор, Факултет за физичку хемију, Београд

1. На предлог др Жељке Никитовић, за представника Института у редакцијским одборима библиотека Задужбине Андрејевић једногласно је изабран др Зоран Распоповић.
2. Директор ИФ-а обавестио је Н. веће о актуелним дешавањима. Скренута је пажња на солидарни порез који креће да се примењује од јануарских исплата. Он ће се примењивати и на остале приходе из буџета, а не само на плате. Донет је закон о обустави запошљавања у друштвеном сектору на две године. Амадманом су изузети високо образовање и наука у области научног сектора. То значи да ће сви студенти повратници бити у могућности да се запосле. На прошлој седници Н. већа је предложено да ће ИФ формулисати допис ДФС-у у коме ће изнети своју подршку члановима Комисије који су дали оставке на своје функције у Комисији за средње школе. Веће је обавештено да је такав допис написан и послат ДФС-у. Стигао је одговор ДФС-а у коме се каже да ће изборна скупштина Друштва бити ускоро и да размислимо о нашим кандидатима за функције у Друштву. ЕТФ није уважио наш захтев за смањење школарина за 50%, али су ослободили плаћања школарине студенте који треба да упишу трећу годину. На УО Института усвојен је финансијски план за 2014. годину. Свака набавка укључујући авионске карте, електричну енергију и остало мора се спроводити преко плана Јавних набавки.
3. Др Бранислав Јеленковић је изнео молбу за сагласнот Н. већа за учешће ИФ у реализовању програма докторских студија Биофотоника на Београдском Универзитету. Ове студије би обухватале 13 факултета и института на Београдском Универзитету и омогућиле би ИФ да оствари активно учешће на Универзитету и докторским студијама. Научно веће је једногласно дало сагласност за учешће ИФ-а у докторским студијама Биофотоника.

Научно веће је једногласно номиновало др Миру Аничић Урошевић за кандидата за Danubius Young Scientist Award 2014.

Покренуло се питање даљег постојања и рада Институтске Комисије за изборе у звања; које су њене надлежности и како ће се даље спроводити процес провере материјала сарадника за које се покреће поступак избора у звање. Идеја је да се спроведе промена Пословника већа у коме ће се тачно дефинисати надлежности Комисије, а које би биле строго техничког карактера, што подразумева да је Комисија одговорна за контролу неопходног материјала за избор, а не и за квалитативне вредности кандидата.

**Председник Научног већа Института за физику**

**др Љубинко Игњатовић**